เงินบาทแข็ง เปิดตลาดที่ 33.17 บาทต่อดอลลาร์
เงินบาทเปิดตลาด 33.17 บาทต่อดอลลาร์ แข็งค่าหลังตัวเลขเศรษฐกิจสหรัฐฯกดดอลลาร์อ่อนค่า
3 ก.พ. 2565

เมื่อวันที่ 3 กพ. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.17 บาท/ดอลลาร์ แข็งค่าจากปิดตลาดเย็นนี้อยู่ที่ 33.22/23 บาท/ดอลลาร์ เคลื่อนไหวในทิศทางเดียวกับตลาดโลก เนื่องจากดอลลาร์ปรับตัวอ่อนค่าเมื่อเทียบกับทุกสกุลเงิน หลังตัวเลขการจ้างงานภาคเอกชนของสหรัฐออกมาแย่กว่าที่ตลาดคาดการณ์ไว้ โดยตลาดคาดจะมีงานเพิ่ม 2 แสนตำแหน่ง แต่ผลที่ออกมาลดลง 3 แสนตำแหน่ง ทำให้ตลาดไม่มั่นใจต่อท่าทีของธนาคารกลางสหรัฐ (เฟด) ในการปรับขึ้นอัตราดอกเบี้ย"บาทแข็งค่าตามทิศทางตลาดโลก หลังดอลลาร์ย่อตัวลงเมื่อเทียบกับทุกสกุลเงิน เนื่องจากตัวเลขจ้างงานภาคเอกชนออกมาแย่กว่าคาด ทำให้ไม่มั่นใจว่าเฟดจะปรับขึ้นดอกเบี้ยตามที่ส่งสัญญาณไว้หรือไม่ ขณะที่บอนด์ยีลด์ปรับตัวลดลงด้วย" นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.10 - 33.25 บาท/ดอลลาร์